
     REPUBLIKA HRVATSKA
     TRGOVAČKI SUD U OSIJEKU
Broj: 20 St-549/18-5

U  I M E  R E P U B L I K E  H R V A T S K E

R J E Š E N J E

TRGOVAČKI SUD U OSIJEKU, po višem sudskom savjetniku Josi Jovanović, u stečajnom predmetu povodom zahtjeva Financijske agencije OIB: 85821130368, Regionalni centar Zagreb, Trg svibanjskih žrtava 1995. 1, za pokretanje skraćenog stečajnog postupka nad dužnikom PITON društvo s ograničenom odgovornošću za usluge Zagreb, OIB: 70593645543, dana 28. rujna 2018.  

r i j e š i o   j e

 I Obustavlja se skraćeni stečajni postupak nad stečajnim dužnikom PITON društvo s ograničenom odgovornošću za usluge Zagreb, OIB: 70593645543.   

II Postupak će se nastaviti prema općim odredbama Stečajnog zakona. 

Obrazloženje

Trgovački sud u Zagrebu 8. veljače 2018. zaprimio je zahtjev Financijske agencije, Regionalnog centra Zagreb, Podružnice Zagreb, za provedbu skraćenog stečajnog postupka, Klasa: 110-07/18-01/04, Ur.broj: 04-06-18-606 od 6. veljače 2018. nad stečajnim dužnikom PITON društvo s ograničenom odgovornošću za usluge Zagreb, OIB: 70593645543. 
Visoki trgovački sud Republike Hrvatske rješenjem, broj: 31-Su-236/18-3 od 9. ožujka 2018. odredio je Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu te je Trgovački sud u Zagrebu ustupio ovome Sudu navedeni predmet na daljnje postupanje, koji je zaprimljen 10. travnja 2018.
Nakon izvršenog uvida u sudski registar Sud je 30. kolovoza 2018. sukladno čl. 430. Stečajnog zakona (Narodne novine, broj: 71/15; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 
Dana 24. rujna 2018. zaprimljen je podnesak stečajnog dužnika kojim je na posebnom obrascu sukladno čl. 12. SZ-a dostavljen prijedlog stečajnog dužnika, za otvaranje stečajnog postupka nad predmetnim stečajnim dužnikom iz razloga što je imovina dužnika manje od postojećih obveza, a što dokazuje bilancom društva u prilogu prijedloga uz prokazni popis imovine dužnika.  
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.

U Osijeku  28. rujna 2018.

Zapisničar: Ljiljana Floršić 																     	 Viši sudski savjetnik
								     Joso Jovanović


POUKA O PRAVNOM LIJEKU:
Protiv ovog  rješenja može nezadovoljna stanka uložiti žalbu  u roku od 8 dana pismeno u 3 primjerka (članak 19. stav 1. Stečajnog zakona). O žalbi protiv rješenja sudskog savjetnika odlučuje sudac pojedinac ovoga suda (članak 436. stavak 2. Stečajnog zakona) 


DNA
1. predlagatelj - FINA Regionalni centar Zagreb
2. dužnik
3. e-oglasna ploča suda
4. riješeno obustavom 
5. kal. 

